European Civil Aviation Conference
        
         (ECAC)
Store norske leksikon,Teknologi og industri,Transport,Luftfart,Administrasjon i luftfarten,Luftfartens organisasjoner
ECAC, European Civil Aviation Conference, er en mellomstatlig luftfartsorganisasjon etablert i 1955 av FN-organet ICAO, International Civil Aviation Organisation, og den internasjonale organisasjonen Europarådet.
ECAC har som oppgave, innenfor alle luftfartens virkeområder, å fremme forbedringer, utvikling, koordinering, utnyttelse og utvikling innen økonomi, teknologi og luftfartssikkerhet i Europa.Organisasjonen er rådgivende. Vedtak og anbefalinger krever godkjenning fra myndighetene i de enkelte medlemsland.ECAC ble etablert 1955 i Strasbourg med 19 europeiske stater som de første medlemmer, deriblant Norge. I dag har organisasjonen 44 medlemmer (2015), og har sitt hovedkvarter i bydelen Neuilly-sur-Seine i Paris, Frankrike.Medlemmene inkluderer i dag samtlige 28 medlemsland i Den europeiske union – EU, 31 av de 32 medlemslandene i Det europeiske luftfartssikkerhetsbyrå– EASA, samt alle de 42 medlemslandene i Den europeiske organisasjon for luftfartens sikkerhet – Eurocontrol.ECAC har som overordnet mål å promotere kontinuerlig utvikling av et sikkert, effektivt og bæredyktig, europeisk lufttransportsystem. Det søkes blant medlemslandene å harmonisere sivil luftfarts prinsipper og politikk og dens praktiske utøvelse. Samtidig søkes å promotere forståelse hva angår den førte politikk og prinsipper mellom medlemslandene og andre deler av verden. Organisasjonens strategiske prioritet er sikkerhet, trygghet og miljø.ECACs medlemsland er: Albania, Armenia, Østerrike, Aserbajdsjan, Belgia, Bosnia og Herzegovina, Bulgaria, Kroatia, Kypros, Tsjekkia, Danmark, Estland, Finland, Frankrike, Georgia, Tyskland, Hellas, Ungarn, Island, Irland, Italia, Latvia, Litauen, Luxembourg, Malta, Moldova, Monaco, Montenegro, Nederland, Norge, Polen, Portugal, Romania, San Marino, Serbia, Slovakia, Slovenia, Spania, Sverige, Sveits, Nord-Makedonia, Tyrkia, Ukraina og Storbritannia. Eksterne lenker ECAC